Allround-VM på skøyter 1904, menn

Allround-VM på skøyter 1904, menn ble arrangert på Gamle Frogner stadion i Frogner, Kristiania i Norge den 6. og 7. februar 1904, med Kristiania Skøiteklub som teknisk arrangør. Dette var det tolvte skøyteverdensmesterskap i historien med offisiell status. Det var 14 deltakere, alle fra Norge. Dette mesterskapet skulle egentlig vært arrangert helgen før (30.–31. januar 1904) i Groningen, Nederland, men pga. dårlig værforhold ble det utsatt og flyttet til Kristiania.

Løperne gikk distansene i stor firkamp (500 m, 5 000 m, 1 500 m og 10 000 m).

Reglene var slik at en løper måtte vinne tre distanser for å bli kåret til vinner. Peter Sinnerud vant alle distansene med tidene 46,2 – 9.26,4 – 2.34,8 – 19.15,2 (med uoffisiell poengsum 212,200) og ble utropt til mester. Seinere ble Sinnerud diskvalifisert fordi han skulle ha mottatt penger for løp i USA, og tittelen ble tilkjent Sigurd Mathisen. I 1915 ble diskvalifikasjonen visstnok oppheva av ISUs forløper IEV – men resultatlistene fra 1904 er aldri blitt offisielt rettet.

Sigurd Mathisen ble dermed kåret til verdensmester som vinner av 1500 m, 5000 m  og 10 000 m. Det ble ikke utdelt sølv- eller bronsemedaljer i mesterskapet.

Resultater

Referanser

Eksterne lenker 
 
  
  Resultater på www.ISU.html.infostradasports.com sine nettsider.
  Sammenlagt-medaljer og Resultater på The-Sports.org (ikke komplett, mangler ti løpere, sammenlagtmedaljer ble bare utdelt til mesteren)
 

VM 1904
VM på skøyter i Norge
Sportsarrangementer på Frogner stadion
Internasjonale mesterskap i 1904
Sport i Norge i 1904
Artikler i skøytesportprosjektet